

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2016.gada 30.augustā Nr.19

SĒDE NOTIEK DOMES SĒŽU ZĀLĒ

SĒDE SASAUKTA plkst.14.00

SĒDI ATKLĀJ plkst.14.00

SĒDES DARBA KĀRTĪBA:

1. Par grozījumiem Daugavpils pilsētas domes 2015.gada 15.oktobra lēmumā Nr.409 “Par deleģēšanas līgumu”.
2. Par grozījumiem Daugavpils pilsētas domes 2016.gada 24.marta lēmumā Nr.124 “Par Daugavpils pilsētas domes Eiropas Savienības fondu projektu iesniegumu vērtēšanas komisijas nolikuma apstiprināšanu”.

SĒDI VADA – Daugavpils pilsētas domes priekšsēdētāja 1.vietnieks J.Dukšinskis

SĒDĒ PIEDALĀS -11 Domes deputāti – V.Borisjonoks, A.Broks, J.Dukšinskis, P.Dzalbe,

A.Gržibovskis, N.Ignatjevs, N.Petrova, V.Pučka,

D.Rodionovs, R.Strode, J.Zaicevs

SĒDĒ NEPIEDALĀS - 4 Domes deputāti – V.Bojarūns – slimības dēļ

R.Joksts – iemesls nav zināms

J.Lāčplēsis – komandējumā

A.Samarins – iemesls nav zināms

SĒDĒ PIEDALĀS - pašvaldības darbinieki:

O.Jesse, T.Kraševska, L.Rēķe

SĒDI PROTOKOLĒ - Domes protokolu lietvedības un arhīva pārzine S.Rimicāne

**1.§ (450.)**

**Par grozījumiem Daugavpils pilsētas domes 2015.gada 15.oktobra lēmumā Nr.409**

**“Par deleģēšanas līgumu”**

**O.Jesse, J.Dukšinskis, P.Dzalbe, A.Gržibovskis, D.Rodionovs, R.Strode, N.Petrova**

Pamatojoties uz Eiropas Parlamenta un Padomes 2013.gada 17.decembra regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ regulu (EK) Nr.1080/2006 7.panta 4. un 5.punktu, Eiropas Parlamenta un Padomes 2013.gada 17.decembra regulas (ES) Nr.1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 123.panta 6.punktu, Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 10.panta otrās daļas 17.punktu, likuma „Par pašvaldībām” 21.panta pirmās daļas 27.punktu un Valsts pārvaldes iekārtas likuma 45.panta pirmo daļu, ņemot vērā Finanšu ministrijas 2015.gada 22.septembra vēstuli Nr.11-3-10/5007 ar ierosinājumu parakstīt deleģēšanas līgumu par integrētu teritoriālo investīciju projektu iesniegumu atlases nodrošināšanu, atklāti balsojot: PAR – 11 (A.Broks, V.Borisjonoks, J.Dukšinskis, A.Gržibovskis, R.Joksts, J.Lāčplēsis, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2015.gada 15.oktobra lēmumā Nr.409 „Par deleģēšanas līgumu” (turpmāk – Lēmums) šādus grozījumus:

1. Lēmumu 4. punktu izteikt šādā redakcijā

„4. Pilnvarot deleģēšanas līguma izpildei Daugavpils pilsētas domes ekspertu integrētu teritoriālo investīciju projektu iesniegumu atlases nodrošināšanai.”

2. Atzīt par spēku zaudējušu 2016.gada 24.marta lēmumu Nr.123 “Par grozījumu Daugavpils pilsētas domes 2015.gada 15.oktobra lēmumā Nr.409”.

**2.§ (451.)**

**Par grozījumiem Daugavpils pilsētas domes 2016.gada 24.marta lēmumā Nr.124 “Par Daugavpils pilsētas domes Eiropas savienības fondu projektu iesniegumu vērtēšanas komisijas nolikuma apstiprināšanu”**

**O.Jesse, J.Dukšinskis, R.Strode**

Pamatojoties uz likuma „Par pašvaldībām” 21.panta pirmās daļas 27.punktu, Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 22.pantu, nodrošinot Daugavpils pilsētas domes un Latvijas Republikas Finanšu ministrijas 2015.gada 5.novembrī noslēgtā deleģēšanas līguma Nr.D-2015/539 “Par integrētu teritoriālo investīciju projektu iesniegumu atlases nodrošināšanu” izpildi, atklāti balsojot: PAR – 11 (A.Broks, V.Borosjonoks, J.Dukšinskis, P.Dzalbe, A.Gržibovskis, N.Ignatjevs, N.Petrova, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Izdarīt ar Daugavpils pilsētas domes 2016.gada 24.marta lēmumu Nr.124 “Par Daugavpils pilsētas domes Eiropas Savienības fondu projektu iesniegumu vērtēšanas komisijas nolikuma apstiprināšanu” apstiprinātajā Daugavpils pilsētas domes Eiropas Savienības fondu projektu iesniegumu vērtēšanas komisijas nolikumā Nr.5 (turpmāk – Nolikums) šādus grozījumus:

1.1. Aizstāt Nolikuma tekstā vārdus “Domes izpilddirektors” ar vārdiem “Domes eksperts integrētu teritoriālo investīciju projektu iesniegumu atlases nodrošināšanai” attiecīgā locījumā.

1.2. Aizstāt Nolikuma 4.1. apakšpunktā vārdus “Domes lietu pārvaldnieks” ar vārdiem “Domes vecākais referents”.

1.3. Izteikt Nolikuma 4.5. apakšpunktu šādā redakcijā:

“4.5. Domes Kapitālsabiedrību pārraudzības nodaļas pārstāvis.”

1.4. Izteikt Nolikuma 5.2. apakšpunktu šādā redakcijā:

“5.2. Komisijas sekretārs (Domes Vispārējās nodaļas pārstāvis),”

1.5. Izteikt Nolikuma 7.punkta pirmo teikumu šādā redakcijā:

“7. Komisijas sastāvu nosaka ar Domes lēmumu.

1.6. Izteikt Nolikuma 12. punktu šādā redakcijā:

“12. Komisijas priekšsēdētājs plāno, organizē un vada Vērtēšanas komisijas darbu un nodrošina datu ievadi Kohēzijas politikas fondu vadības informācijas sistēmā 2014.-2020.gadam par saņemto projekta iesniegumu, par saņemtajiem precizējumiem projekta iesniegumā, par pieņemto lēmumu par projekta iesnieguma apstiprināšanu, apstiprināšanu ar nosacījumu, noraidīšanu vai atzinumu par lēmumā noteikto nosacījumu izpildi vai neizpildi.”

1.7. Svītrot Nolikuma 15.4. un 15.8. apakšpunktus.

1.8. Aizstāt Nolikuma 30. un 34. punktos vārdus “komisijas sekretārs” ar vārdiem “komisijas priekšsēdētājs” attiecīgā locījumā.

Sēdi slēdz plkst.14.20

Sēdes vadītājs,

Domes priekšsēdētāja 1.vietnieks *(personiskais paraksts)* J.Dukšinskis

Protokoliste *(personiskais paraksts)* S.Rimicāne